PATVIRTINTA

Kauno miesto savivaldybės

administracijos direktoriaus

2020 m. birželio 15 d.

įsakymu Nr. A-[1861](a201861.docx)

**PROJEKTO „SOCIALINIŲ PASLAUGŲ INFRASTRUKTŪROS TINKLO KŪRIMAS IR PLĖTRA ASMENIMS, TURINTIEMS PROTO IR (ARBA) PSICHIKOS NEGALIĄ, KAUNO MIESTO SAVIVALDYBĖJE“ PARTNERIŲ ATRANKOS komisijos DARBO REGLAMENTAS**

**I SKYRIUS**

**BENDROSIOS NUOSTATOS**

1. Projekto „Socialinių paslaugų infrastruktūros tinklo kūrimas ir plėtra asmenims, turintiems proto ir (arba) psichikos negalią, Kauno miesto savivaldybėje“ partnerių atrankos komisijos (toliau – Komisija) darbo reglamentas nustato Komisijos sudarymą, funkcijas, darbo organizavimą, Komisijos teises ir atsakomybę.
2. Komisija savo veikloje vadovaujasi 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-V-427 „Institucinės globos pertvarka: investicijos į infrastruktūrą“ projektų finansavimo sąlygų aprašu Nr. 2 „Socialinių paslaugų infrastruktūros tinklo kūrimas ir plėtra asmenims, turintiems proto ir (arba) psichikos negalią“, patvirtintu Lietuvos Respublikos socialinės apsaugos ir darbo ministro 2020 m. kovo 16 d. įsakymu Nr. A1-226 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-V-427 „Institucinės globos pertvarka: investicijos į infrastruktūrą“ projektų finansavimo sąlygų aprašo Nr. 2 patvirtinimo“, investiciniu projektu „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Kauno regione“, patvirtintu Lietuvos Respublikos socialinės apsaugos ir darbo ministerijos Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2020 metų veiksmų plano įgyvendinimo pertvarkos valdymo grupės 2020 m. sausio 8 d. posėdžio protokolu Nr. D5-11, Lietuvos Respublikos socialinių paslaugų įstatymu, Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“, Kauno miesto savivaldybės administracijos direktoriaus patvirtintu projekto „Socialinių paslaugų infrastruktūros tinklo kūrimas ir plėtra asmenims, turintiems proto ir (arba) psichikos negalią, Kauno miesto savivaldybėje“partnerių atrankos tvarkos aprašu ir šiuo reglamentu.
3. Komisijos nariai, vertindami projekto „Socialinių paslaugų infrastruktūros tinklo kūrimas ir plėtra asmenims, turintiems proto ir (arba) psichikos negalią, Kauno miesto savivaldybėje“ partnerių atrankai pateiktas paraiškas (toliau – paraiškos) ir rengdami siūlymą dėl organizacijų įtraukimo į partnerių sąrašą, laikosi skaidrumo, nešališkumo, teisingumo, sąžiningumo ir protingumo principų.

**II SKYRIUS**

**KOMISIJOS SUDARYMAS IR DARBO ORGANIZAVIMAS**

1. Komisiją sudaro ir jos sudėtį keičia Kauno miesto savivaldybės administracijos direktorius savo įsakymu.
2. Komisija sudaroma iš ne mažiau kaip 3 Kauno miesto savivaldybės administracijos darbuotojų.
3. Komisijos darbą organizuoja ir jai vadovauja Komisijos pirmininkas, jo nesant –Komisijos pirmininko pavaduotojas.
4. Komisijos darbo forma yra uždari posėdžiai. Posėdžiai yra teisėti, kai juose dalyvauja ne mažiau kaip trečdalis Komisijos narių.
5. Pirmame Komisijos posėdyje visi nariai pasirašo pasirašo konfidencialumo ir nešališkumo pasižadėjimą (priedas).
6. Komisijos sprendimai priimami balsuojant posėdyje dalyvaujančių Komisijos narių balsų dauguma. Kai Komisijos balsai pasiskirsto po lygiai, lemiamą balsą turi Komisijos pirmininko, jo nesant – Komisijos pirmininko pavaduotojo balsas.
7. Komisijos sprendimai įforminami protokolu, kurį pasirašo posėdžio pirmininkas ir Komisijos sekretorius, paskirtas Kauno miesto savivaldybės administracijos direktoriaus įsakymu. Komisijos sekretorius yra Komisijos narys.
8. Protokolai parengiami ne vėliau kaip per 3 darbo dienas po posėdžio.
9. Jeigu yra aplinkybių, galinčių turėti įtakos priimant sprendimą, su tomis aplinkybėmis susijęs Komisijos narys, prieš pradėdamas nagrinėti paraiškas, turi nusišalinti, prieš tai pranešęs Komisijos pirmininkui. Jeigu Komisijos narys nenusišalina, o vėliau dėl to kyla interesų konfliktas, jo vertinimo rezultatai laikomi negaliojančiais.
10. Jeigu Komisijos posėdžio eiga fiksuojama garso priemonėmis, šiuo atveju posėdžio garso įrašas turi būti perkeltas į kompiuterinę laikmeną. Prieš pradedant daryti garso įrašą, apie tai Komisijos posėdyje dalyvaujantys asmenys turi būti informuojami žodžiu. Įrašas pridedamas prie protokolo.
11. Komisijos posėdžių protokolai su garso įrašais ir posėdyje svarstytų klausimų dokumentai saugomi Kauno miesto savivaldybės administracijos Socialinių paslaugų skyriuje Lietuvos Respublikos teisės aktų nustatyta tvarka.

**III SKYRIUS**

**KOMISIJOS FUNKCIJOS**

1. Komisijos funkcijos yra šios:

15.1. įvertinti organizacijų pateiktas paraiškas ir su jomis susijusią medžiagą;

15.2. parengti ir pateikti Kauno miesto savivaldybės administracijos direktoriui siūlymą dėl atrinktų organizacijų įtraukimo į jo įsakymu tvirtinamą partnerių sąrašą;

15.3. spręsti kitus, su Komisijos veikla susijusius, klausimus.

**IV SKYRIUS**

**KOMISIJOS TEISĖS**

16. Komisija turi teisę kviesti į posėdį organizacijos atstovus.

17. Komisija turi teisę organizacijos prašyti pateikti papildomus dokumentus, reikiamus paraiškai įvertinti.

18. Komisija turi teisę gauti iš Kauno miesto savivaldybės administracijos padalinių visą informaciją, susijusią su jos funkcijomis.

19. Komisija turi teisę siūlyti pakeisti ir papildyti šį reglamentą.

**V SKYRIUS**

**BAIGIAMOSIOS NUOSTATOS**

20. Komisijos nariai, pažeidę Lietuvos Respublikos teisės aktus ir šį reglamentą atlikdami savo funkcijas, atsako Lietuvos Respublikos įstatymų ir kitų teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Projekto „Socialinių paslaugų infrastruktūros

tinklo kūrimas ir plėtra asmenims, turintiems proto ir (arba) psichikos negalią, Kauno miesto savivaldybėje“ partnerių atrankos komisijos darbo reglamento

priedas

**(Pasižadėjimo forma)**

**KAUNO MIESTO SAVIVALDYBĖS ADMINISTRACIJA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(komisijos nario vardas ir pavardė)

**PROJEKTŲ VERTINIMO IR ATRANKOS KOMISIJOS NARIO**

**KONFIDENCIALUMO IR NEŠALIŠKUMO PASIŽADĖJIMAS**

2020 m. \_\_\_\_\_\_\_\_\_\_\_\_\_\_\_\_\_\_ d.

Kaunas

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vertindamas (-a) paraiškas dalyvauti projekto „Socialinių paslaugų infrastruktūros tinklo sukūrimas ir plėtra asmenims, turintiems proto ir (arba) psichikos negalią, Kauno miesto savivaldybėje“ partnerių atrankoje (toliau – paraiškos):

1. Pasižadu:

1.1. saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant paraiškas;

1.2. man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.

2. Man išaiškinta, kad konfidencialią informaciją sudaro:

2.1. paraiškų duomenys ir turinys;

2.2. paraiškų vertinimo išvados;

2.3. paraiškų vertinimo rezultatų duomenys;

2.4. kita informacija, susijusi su paraiškų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.

3. Patvirtinu, kad atsisakysiu vertinti man pateiktą paraišką, jei paaiškės, kad aš esu paraišką pateikusios įstaigos, organizacijos narys (-ė), privatus juridinis ar fizinis asmuo; dalyvauju projektą pateikusios organizacijos valdymo organų veikloje; esu įtrauktas (-a) į projekto, kuris yra vertinamas, vykdymo procesą; galiu nesuderinti viešųjų ir privačių interesų ir galiu būti šališkas (-a).

4. Esu perspėtas (-a), kad pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti Kauno miesto savivaldybės administracijai padarytus nuostolius.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)